
Кыыс Дэбилийэ

Былыргы дьыл
Былдьаhыктааҕын-быһылааннааҕын
Быдан анараа өттүгэр,
Урукку күн
Охсуhуулааҕын-оhоллооҕун
Улаҕа өттугэр,
Ааспыт дьыл
Алдьархайдааҕын-арасхааттааҕын
Анараа таhаатыгар 

Саха киhи
Санаата тиийэн
Сабаҕалаан көрбөтөх
Сарыал маҥан халлаана диэн,
Сарыы таҥалай курдук,
Таҥнары тардыллан,
Тараадыйан-тарҕанан,
Айыллыбыт эбит;
Үүттээх-үүчээн эттээх
Үс биис ууhа, 

Үс өргөстөөҕүнэн
Өрө көрөн туран,
Өйдөөн-дьүүллээн көрбүтүн да иhин,
Түөрт эркинин будуулээбэтэх,
Тугэҕин-төрдун билбэтэх
Дьулусханнаах добун маҥан халлаана диэн,
Тоҥус киһи туут хайыһарын курдук,
Таҥнары иэҕиллэн туһэн,
Дуйданан долгуйан үөскээбит эбит.
Бу айыллыбыт 
Арылы халлаан алын өттугэр
Куордаах 'эттээх,
Куодаһыннаах унуохтаах, 

Оһол-охсуһуу доҕордоох, 
Иирээн-илбис эҥээрдээх,
Иринэ мэйиилээх,
Иһэгэй куттаах,
Икки атахтаах үөскээн тэнийдин диэн,
Анысханнаах арҕаа халлааннаах,
Иэйиэхситтээх илин халлааннаах, 

Соллоҥноох соҕуруу халлааннаах,
Холоруктаах хоту халлааннаах,
Үллэр муора үрүттээх,
Туллэр муора түгэхтээх,
Аллар муора арыннаах,
Эргичийэр муора иэрчэхтээх,
Дэбилийэр муора сиксиктээх*,
Ахтар айыы араҥаччылаах,
Кун айыы күрүөһүлээх,
Араҥас илгэ быйаннаах, 
Үрүҥ илгэ уктэллээх,
Элбэх сулус эркиннээх,
Үгүс сулус үрбэлээх,
Дьэллэҥэ сулус бэлиэлээх,
Туолбут ый доҕуһуоллаах,
Аламай кун аргыстаах,
Дорҕоон этиҥ арчылаах,
Топуттар чаҕылҕан кымньыылаах,
Ахсым ардах ыһыахтаах,
Сугул* куйаас тыыннаах, 
Уолан угуттуур уулаах,
Охтон уунэр мастаах,
Уһун уйгу кэһиилээх,
Сытар хайа сындыыстаах,
Буор хайа модьоҕолоох,
Итии сайын эркиннээх,
Эргичийэр эрэһэ кииннээх,
Төгүрүйэр туөрт тулумнаах,
Үктуөлээтэр өҕүллубэт
Үрдүк мындаалаах, 
Кэбиэлээтэр кэйбэлдьийбэт
Кэтит киэлилээх,
Баттыалаатар маталдьыйбат
Баараҕай таһаалаах,
Аҕыс иилээх-саҕалаах
Алта киспэлээх,
Атааннаах-мөнүөннээх,
Айгырастаах-силиктээх,
Алыгыр-налыгыр
Аан-ийэ дойду диэн 
Муостаах-нуоҕайдаах бэргэһэ
Туоһахтатын курдук,
Туналыйан тупсан үөскээбит эбит. 
Аҕыс хартыгастаах 
Араҥас сабыдал халлааҥҥа 
Архаанньал танара диэн, 
Аатыран сураҕыран, 
Ахтылыйан-манталыйан, 
Олоруоҕун анараа өттугэр, 
Сир ийэ дойду 
Килэдийэр киинигэр 
Кириһиэнэй миэрэ   диэн 
Килбэччи суоҕуна, 
Тоҕус хартыгастаах, 
Тобурах тохтооботох 
Добун маҥан халлаанна 
Ньукуола таҥара диэн 
Сураҕыран-суопаан, 
Олоруоҕун анараа өттугэр, 
Үс биис ууһа 
Үҥэр таҥара диэни 
Өйдөөн-дьууллээн 
Билбэт эрдэҕинэ,
Аҕыс иилээх-саҕалаах
Аан ийэ дойду
Аранас далбарыгар,
Айыылаах-анда§ардаах
Арҕаа халлаан
Алын тардыытыгар,
Аан ийэ дойду аҥаарын сабардаабыт 
Арҕаа Сибиир диэн
Ааттаах сир
Ананан айыллыбыт эбит.
Бу Арҕаа Сибиир
Арҕаһын кэҕэтигэр,
Үтүө сир
Үрдүк мындаатыгар,
Туруу дойду
Туйгутуур уорҕатыгар
Туруйа кыыл 
Чонойо көтөн
Тулатын булбакка,
Чоҥкуначчы хаһыытаабыт
Туналҕаннаах толоонноох; 
Кыталык кыыл 
Кырыйа көтөн, 
Кытыытын булбакка, 
Кыҥкыначчы ытаабыт
Кылбаарыйар кырдаллаах, 
Улаҕата көстубэт 
Уһун уорҕалаах
Унаарытта Эбэ Хотун диэн 
Ааттаах-суоллаах алаас сир 
Айыллан үөскээбит эбит. 
Удалдьылаах тыллаах, 
Оһуордаах уостаах 
Олоҥхоһут киһи барахсан 
Унаарытта Эбэ Хотуну 
Оттомноох харадынан 
Одуулаан көрөн турдаҕына: 
Хаамыылаах аты
Харытынан хатыллар 
Хампа ньаарсын оттоох эбит, 
Сэлиик аты 
Нилбэгинэн эриллэр 
Сирэм күөх оттоох эбит, 
Дьоруо аты 
Тобугунан охсуллар 
Локуора күөх оттоох эбит, 
Сарапааннаах нуучча кыргыттара 
Сабаанайдаһан киирэн иһэллэрин курдук, 
Сатыы   ыарда мастардаах эбит, 
Хампа-турбэ таггастарын танныбыт 
Хатын дьахталлар,                                          4
Хаҥкыр-хаҥкыр кэпсэтэ-кэпсэтэ, 
Хаамсан ханалдьыһан иһэллэрин курдук, 
Хатыҥ мастардаах эбит, 
Тойот-туһумэт дьон
Дорҕоон кэпсэтиини тобула туралларын курдук, 
Тойон лоҥкур тииттэрдээх эбит, 
Сэттэ уоннарын туолбут 
Симэхсин эмээхситтэр 
Сиэлэн сэгэйэн иһэллэрин курдук, 
Сиһии үөт мастардаах эбит, 
Туут хайыһардарын анньыммыт 
Тоҥус оҕонньотторо
Туораахтаһан киирэн иһэллэрин курдук, 
Тоҥ харыйа мастардаах эбит, 
Оһуор ойуу таҥастаах 
Уончалаах оҕолор мустан 
Оонньуу-көрулуу туралларын курдук, 
Лоскуй ойуурдардаах эбит; 
Бараммат бараах диэн 
Манна сабыытаабыт, 
Быстыбат былдьырыыт диэн

Манна быыгынаабыт,
Кэрээбэт кэҕэ диэн
Манна кэпсээбит,
Өрөөбөт өтөн диэн
Манна үөппут. 
Маннык бэйэлээх баараҕай сир
Дьуларыйар оройугар,
Туйгутуур уорҕатыгар,
Көй киинигэр,
Көмус ураанньыгар
Ким-хайа кэлэн сириэдийбит,
Туох-хайа кэлэн дугуйдаммыт диэтэххэ —
Көмүскэстээх сүрэхтээх,
Көҥулгэ эрэ көҕуйэр
Көхсуттэн тэһииннээх 
Кун айыы аймака
Күрүө-хаһаа туттан
Күөлэһийэ оонньооботох;
Аһыныгас санаалаах,
Алгыска эрэ баналаах,
Арҕаһыттан тэһииннээх
Ахтар айыы аймаҕа
Аат ааттаан кэлэн,
Аал уоту оттубатах,
Алтан сэргэни аспатах, 
Аар туптэни аҥаарыппатах,
Алаһа дьиэни туттубатах сирэ эбит.
Хоту халлаантан
Холоксолоох аймаҕа
Хоро тэбэр
Куоллараан суоллара хорулла илик эбит,
Арҕаа халлаантан
Айадымсах аймака
Аһара атыллыыр аартыктара
Арылла илик эбит, 
Соҕуруу халлаантан
Соллонноох аймаҕа
Суоһаан кэлэр суоллара
Тобулла илик дойдута эбит.
Илин халлаантан
Иэйиэхсит аймада
Иэнигийэн кэлэр сиэдлээх ыллыктара
Тэлэллэ илик сирэ эбит.
Хаһаантгы кэмнэргэ^
Хайа сахтарга, 
Ханнык куннэргэ
Бу уолан бараммат уулаах,
Уостан сүппэт уйгулаах,
Охтон көҕурээбэт мастаах
Орто туруу дойдум
Улай дьэнкэ толооннорунан
Оонньохолоон ааспыта буолла?
Аҕыс иилээх-саҕалаах
Алыгыр-налыгыр
Аан ийэ дойду 
Аранас далбарын,
Айыы майдааннарын
Аамайдаан ааспыта буолла?
Арай, Аллараа
Аҕыс биис ууһун
Аҥаарыйар аартаахтарын
Аҕалара буолбут,
Адаҕатын кэппитинэн төрөөбут,
Арбадаһын бүрүммүтүнэн үөскээбит,
Арбыйа тиистээх, 
Атара баттахтаах
Арсан Дуолай оҕонньор
Тоҕус соппон-уолаттарын тобоҕо,
Аҕыс хахыдал  кыргыттарын ардайа
Түтүм тэллэх,
Түптэ кутурук,
Төгүрүк сыалдьа,
Кыптый сарын,
Кытаҕас тарбах,
Кыһыах тыҥырах, 
Сарыы таҥалай
Сарахана Куукэнньик диэн,
Матаҕа буорун тэбиир
Мааны кыыпа
Үс күнүстээх туун
Сүтэн баран төрдүс күнүгэр
Арсан Дуолай аҕатын,
Иҥнэли Балай эмээхсин ийэтин
Тус иннилэригэр киирэн туран,
Ыҥылла-тоҕулла,
Ыллыы-туойа турбуттааҕа манныга үһү 
(Сарахана):
"Алаатыгар ини тугуй,
Арсан Дуолай аҕакайыам,
Эчикийэ ини тугуй,
Иннэли Балай ийэкэйиэм!
Аҕакайтан айыллан,
Албаннаахай айахпын
Атан көрө иликпин!
Ийэлэртэн төрөөммүн,
Эҥин кэриэс тылларбын 
Этэн көрө иликпин!
Алаатыгар-улаатыгар,
Иһилликпин, таһыллыкпын!
Холдьуктардаах бэйэкэм
Хоххуллаахтыы турабын!
Тоноҕостоох бэйэкэм
Нуоҕайаахтыы турабын!
Айыылардаах-андадардаах
Ардаа халлаан анныгар
Ааттаах утуе сир баарын 
Анаараахтаан ини киирдим.
Икки атах биистэрэ
Иэнигийбэтэх сирэ эбит,
Күн айыы аймаҕа
Күрүөһүлээбэтэх сирэ эбит!
Сылдьыахха-сырыыргыахха
Сылаанньыгас' сыЬыылардаах,
Көтүөлүөххэ-көрүлүөххэ
Көҥдөй иэннээх дойду эбит!
Иһиллигим-таһыллыгым, 
Эргиэнигим-урбааныгым!
Оннук үтүө дойдуга
Олохсуйан тахсыахпын
Көҥүллээҥ ини диэхэйдээн,
Көрдөһө ини турабын!
Иһиллигим-тапыллыгым,
Эргиэнигим-урбааныгым!" — диэн баран,
Хоруйу истээри,
Хоодьох гынна,
Хардатьш ылаары, 
 Хаадьах гынна.
Онуоха ададатын кэппит,
'Арбаҕаһын буруммут
Арсан Дуолай оҕонньор
Былас ордуга түөс аҥаара
Күөх чалахай тылын былтаҥнатан,
Арбыйа хара тииһин
Атьҥтнатан кэбиһэн баран:
"Улуу күтүөр!
Эчикийэ, эргиэнин-урбаанын, 
Иһилиҥ-таһылыҥ,
Иэхэйиҥ-чуохайын1
Элбэдэ бэрт ээ!
Ол Орто дойдуга тахсан,
Уһаты-туора сылдьан,
Уора-алдьата мэҥийэн,
Улуу буруйун улаатыаҕа!
Аан дойдуга тахсан,
Айыы аймаҕын
Алыс атаҕастаан, 
Ат таппат
Айыьҥ-сэмэҥ хаҥыаҕа!
Тоҕус халлаан тойотторо        _,
Ол толугар 
Оп-топтоохтук 
Олордоллорун аата суох; 
Аҕыс халлаан адалара 
Эн айыьпҥ иннигэр 
Аал уоппутун 
Отуннаралларын аата суох, 
Күтүр өстөөх,
Тохтоо, болҕой!" — диэн 
Оҕонньор кипи 
Уорааннаах куолаһынан 
Сатаммат тыл диэн 
Саба сан-ара сыттада. 
Онуоха Сарахана Куукэнньик 
Саарыы тупэн баран, 
Иннин диэки кимирис, 
Кэннин диэки кээдьэс гынан баран: 
 "Кун дьонун
Күөмчүлүөм суоҕа, 
Айыы дьонун 
Атадастыам суоҕа; 
Хороҥ оту 
Тоһутуом суода, 
Быччыык бапан 
Быһа ыстыам суоҕа; 
Иэйиэхсит биипигэр 
Эндиэни оҥоруом суоҕа, 
Айыыһыт аймадар
Айыыны саныам суоҕа", — диэн 
Уйан турбат 
Суланыытын суланна; 
Ат таппат
Андаҕарын андадайда. 
Онуоха одонньордоох эмээхсин: 
"Оо, улуу кутур, 
Бэркэ да кэмириннин', 
Алые да андаҕайдын1! 
Оттон ол
Уолан угуттуур уулаах,
Охтон үүнэр мастаах
Орто аан дойдуга
Олохсуйан да көрөрүн дуу;
Тугу, ханныгы
Иннигэр урбэлэнэн*,
Кэннигэр сэтиилэнэн тахсаргын
Кэпсээ эрэ", — дэһистилэр.
Онуоха: 
"Сыыдам сырыылаах,
Сылбырда атахтаах
Ытык Кыпсыйдаан,
Сарыы тан-алан
Сараһын кулахай
Сайып Кутурук,
Дьиэрэҥкэй сырыылаах,
Дьэллик атахтаах
Дибдиэхэй тиҥилэх
Дьэбин Кулахай диэн 
Үс үтүө кыыскытын
Үрбэлээн биэрдэргит
Үчүгэй буолуо этэ", — диэн
Үҥэ-сүктэ турда.
Онуоха оҕонньор:
"һоорт-татай, оҕолоор!
Көрдьөөтөҕүн баҕас тугун үгүһэй!
Эттэҕиҥ бадас тугун эриирэй!
Чэ, чэ, оттон,
Матаҕа буорун тэбиир 
Тапталлаах мааны
Баар эрэ кыыспыт буоллаҕын!
Ылаттаа даҕаны", — диир.
Дьэ, түөрт абааһы кыыһа
Куочай тэриитэ* купаайкаларын кэтэн,
Ытык тэриитэ ыстааннарын анньынан,
Сут тэриитэ сутуораларын* угунан,
Былыт чалахайа былааттарын
Мылаччы маанан,
Халлаан салаһына хаалтыстарын 
Хантаччы эринэн бараннар,
Барбатах балык миинин курдук,
Бадыа-бүдүө дайдыларыттан  аттанан,
Буспатах мунду миинин курдук,
Борук-сорук дойдуларыттан хоҥнон,
Кэлтэгэй ыйдаах-куннээх
Кэрис бараан сирдэриттэн тэлэһийэн,
Хахайдаах халдьаайыларын хаҥас өттунэн,

Өксөкүлээх үрүйэлэрин үрүт кырыытынан,
Чиэрбэлээх Килэйэ Хаан кирилиэстэрин 
Өрө кинэрийэн,
Чохулаах Чугуйа Хаан суолларын
Өрө дьулуруйан,
Баҕалаах Чадыйа Хаан аартыктарын
Өрө дьабыдыйан,
Анна нэлэгэр, үрдэ үмүрүк
Ортотунан дьөлөккөй
Дьөлөру Хаан аартыгынан
Өрө күөрэйэн,
Улаҕата көстүбэт, 
Уҥуоргута биллибэт
Унаарыйар урсуннаах
Унаарытта Эбэ Хотун
Улуу хочотун
Ураанньыктаах ортотунан
Түөрт абааһы кыыһа
Өрө суодуйан тахсан,
Туруу бараан толоон ортотугар
Тура түстэхтэрэ.
Бу гынан баран 
Этэн баран эҕирийиэх иннинэ,
Көрөн баран чыпчылыйыах бэтэрээ өттүгэр,
Ааттаах сир арҕаһын кэдэтигэр,
Үтүө дойду үрдүк мындаатыгар,
Улуу сир оройун чуоччаҕар
Үрдэ үмүрүк, анна дэлбиһэх
Үс курдуулаах моҥол дьиэни
Туох ханнык иннинэ
Тутта охсон кэбистилэр.
Бу гынан баран 
Аал уот оттон,
Алаһа дьиэ тэринэн
Оп-топтоохтук
Олохсуйан кэбистилэр.
Кыптый сарын,
Кытаҕас тарбах,
КыЬыах тынъграх
Сарахана Куукэнньик:
"Иэйиэхсит бииЬин
Дэли диэлийиэм суода, 
Кун дьонун
Төрүт күрүҕөһүлүөм суоҕа", — диэн
Адалаах ийэтигэр туттарбыт
Амырыыннаах андаҕарын
Адьас аахайбатах,
Улуу суланыытын
Туура умнан кээспит —
Урбэлэнэн кэлбит,
Тургэн сырыылаахтарын,
Туптэ кутуруктарын 
Тус иннигэр ыҥырталаан ылан баран:
"Хотуйдаар! Истин эрэ,
Сыыдам сырыылаах,
Сылбырҕа атахтаах
Ытык Кыпсыйдаан кыыс!
Үөһээ үс хартыгастаах
Үүт маҥан халлаан
Үрүт өттугэр олохтоох
Кун Дьөһөгөй оҕонньор
Курув Дьэюсэ хотуна 
Оһоҕостоох буолар
Кэмэ кэрдиитэ
Кэлиэхтээх этэ,
Ону билэн киир!
Эн, Сарыы таҥалай,
Сараһын кулахай,
Сайып Кутурук кыыс!
Иэйиэхситтээх илин халлаан
Ис эҥийэтигэр,
Айыыһыттаах халлаан 
Алын кырыытыгар,
Сарыал кун анныгар
Саарыгыран үөскээбит
Саха Саарын Тойон дьахтара
Сабыйа Баай Хотун
Бу куннэргэ
Оһоҕостоох буолуохтаах этэ;
Ону баран билэ охсон кэл!
Оттон эн, дьиэрэҥкэй сырыылаах,
Дьэллик атахтаах, 
Дибдиэхэй тиҥилэх
Дьэбин Кулахай кыыс!
Аллараа алдьархайдаах-араллааннаах
Аҕыс биис ууһун
Алын өттугэр,
Сотууннаан өлбут
Кур оҕус куолайын
Субуруччу бырахпыт курдук,
Субурҕа хаан аартык
Соҕуруу чанчыгар, 
Мүлтүҥнүүр Үөдэн тугэҕэр өтөхтөөх,
Аппаҥныыр аат айаҕар алаастаах
Өлүү Өтумэхтэй оҕонньор
Тимир Тэмэлэкээн эмээхсинэ
Сибилиҥи кэмнэргэ
Хайаан даҕаны
Хат буолбут кэмэ буолуохтаах этэ,
Ону билэ охсон тадыс эрэ", — диирин кытта,
Үй абааһы кыыһа
Таһырдьа саба сырсан тахсаннар, 
Төбөлөрүн чөмчөхтүү туттан баран,
Үрэллэ түспүттэрин
Өйдөөн-дьууллээн көрдөххө,
Үөһээ тахсааччы кыыс
Үс сиринэн туос ала
Уот Моҥой кыыл буолан
Өрө субурус гынан хаалар,
Орто дойдуга барар кыыс
Үс сиринэн таллан эриэн
Хамса буруота буолан, 
Соҕотохто унаарыс гынан хаалар,
Аллараа дойдуга айанныыр кыыс
Аҕыс салҕааһыннаах
Өлүү Өтүмэх кыыла буолан,
Аллараа дойдуга таҥнаары санньылыйан туһэр.
Тэҥ да ыраах сиргэ
Тиийэн кэлбиттэрэ биллибэт,
Ордук хоһу ыраах да сирдэргэ
Куоһарсан-куотуһан сылдьыбыттара биллибэт,
Арай биирдэ үс абааһы кыыһа 
Дьэбиннээх харахтарын тиэрэ көрөн,
Архахтаах айахтарын аҥаччы атан,
Күөх чалахай тылларын
Түөстэригэр туһэрэн,
Моҥол дьиэлэрин ааныгар
Үһүө тэбис тэнтгэ кэлэн
Үмүөруһэ түстүлэр.
Бу гынан баран
Дьиэҕэ көтөн туһэн,
Хотун саҥастарыгар киирэн 
Сылдьыбыт сырыыларын,
Булбут солуннарын
Тыл быһадаһынан кэпсии,
Тына быһаҕаһынан тыына турдулар.
Үөһээ тахсыбыт кыыс этээри;
"Кун Дьөһөгөй оҕонньор
Күрүө Дьэҥкэ хотуна
Ус ыйдаах оһоҕостоох элбит", — дйир,
Орто дойдуга барбыт' кыыс этээри:
"Саха Саарын Тойон 
Сабыйа Баай Хотуна
Түөрт ыйдаах оһоҕостоох эбит", — диир.
Оттон аллараа киирбит кыыс:
"Өлүү өтүмэхтэй оҕонньор
Тимир Тэмэлэкээн эмээхсинэ
Биэс ыйдаах хат эбит", — диир.
Маны истэн баран,
Сарахана Куукэнньик:
"Дьэ, биэбэкэлэриэм,
Эдьиийдэрим эрэ буолларгыт, 
 Хайа да бэйэлээх
Арбах бастаах атыыр ойууну
Ададҕппытарын да иһин,
Анаардымынаҕыт,
Хайа да бэйэлээх
Дьабыл удаҕаны булан
Таҥхалаппыттарын да иһин
Таайтарымынаҕыт,
Ким да бэйэлээх
Иэйиэхсит ичээнин булан 
Кэтэппиттэрин да иһин биллэриминэеит,
Бу ус оҕону,
Ийэттэн туһэллэрин кытта,
Илдьэ киллэрэ охсооруҥ", — диэтэҕэ.
Итини истээт,
Үс абааһы кыыһа
Үс аан дойду
Оһоҕостоох хотуттарын,
Кэмнэрин кэрдиилэрин
Ыйдарын ырытан, 
Хонуктарын болдьоон тураннар,
Үс аҥы бараннар
Харахтаахха кврдврбеккв,
Кулгаахтаахха иһитиннэрбэккэ,
Ичээҥҥэ биллэрбэккэ,
Үс дойду
Төрүөбүтүнэн оҕолорун
Уоран-талаан адалан,
Хотуннарын тус иннигэр
Ууран биэрдилэр. 
Хотуннара бу үс оҕону
Сулбу тардан ылан,
Икки айыы оҕотун
Уҥа тимир туһэгэй ньилбэгэр
Көтөҕөн олорон,
Отут бууттаах балтанан
Уҥа эмиийин үлтү сыстаран,
Ону эмнэрэн ииттэ;
Оттон абааһытын уолун
Хаҥас хара туһэгэй ньилбэгэр олордон, 
Хаҥас эмиийин үлтү сыстаран,
Ону чаллыргаччы эмсэхтэтэн ииттэ.
Бу оҕолор туран,
Биир хонон биирдэннилэр,
Икки хонон иккилэннилэр,
Үс хонон устэннилэр,
Түөрт хонон түөртэннилэр,
Биэс хонон биэс саастарын туолуута,
Хара тыа буллун
Хамыйа тартылар, 
Күөх тыа буллун
Көҥу тартылар,
Буур тайаҕы
Муннуттан сиэттилэр,
Хардаҥ эһэни
Сабырдаҕыттан харбаатылар.
Инньэ гынан,
Сэттэ киһи
Сиэбитин-аһаабытын ордугун
Дэлэбинэ булгунньах саданы 
Кыстаан хаһаанар уолаттар буоллулар.
Ол курдук олороннор,
Уолаттар күн тура-тура,
Күүстэрэ эбиллэн,
Хонук хоннохторун аайы,
Холлорун этэ хойдон барда.
уон саастарын туолуутугар,
Дүлүҥ бараан үскэллэрэ бөлөнүйдэ,
Ырҕа дьаамнара туолла,
Куустээх көруннэннилэр, 
Быһый быһыыланнылар.
Биир сарсыарда
Бултаабыт бултарыттан
Буһаран бугуллаан бараннар,
Содотох атахтаах
Суодайа хара остуолларын
Тулатыгар мустан,
Хардары-таары хабыалыы,
Утуу-субуу уобалыы,
Аһыы-сии, 
Айдаара-аймана олордохторуна,
Үөһээ дойду уола

Ортолуу аһаан иһэн,
Кыыһырар хаана
Кырыытынан киирдэ,
Уордайар хаана
Ойодоһунан киирдэ,
Киил мас курдук 
Кэдэриччи тартарда,
Чоруун мас курдук 
Чоноруччу тартарда,
Бу гынан баран,
Бүөбэйдээн итшпит ийэтин диэки
Тууспаннаавынан турулуччу көрөн олорон,
Ыһытыы-хаһытыы,
Ыллыы-туойа олордоҕо
(Үөһээ дойду уола):
"Бууйака! Бууйака!
Иринньэх бэйэбит иитиллэн,
Ингиирбит силгэбит ситтэ,
Оҕо бэйэбит улаатан, 
Холбут этэ хойунна!
Адырыыннаах аартыктары
Арыйсарбыт адаҕыйда,
Тодойдоох суоллары
Тобулларбыт буолла,
Бэртэри кытта мэккиһиэхпит,
Үтүөлэри кытта үтүруһүөхпүт,
Куустээхтэри кытта курэхтэпиэхпит,
Ааттаахтары кытта аалсыахпыт,
Онон ат кыайан тарпат 
Албан дьаһах ааппытын
Анаан кулу,
Соноҕос сылгы кыайан уйбат
Суо хаан сурахпытын
Сураан кулу!" — диэн эппитин,
Ийэлэрэ бададьы:
"Бу оҕом тугу ханныгы туойар,
Туохтан ханныктан туллайар ", — диэн
Баһын туһээр бук бырадан
Истэн олорон, 
Былас ордуга түөс аҥаара
Күөх чалахай тылын
Түөһугэр түһэрэн,
Содотох хараҕын өрө
Сойуодуччу көрон баран,
Саҥа саҥара,
Тыл кэпсии олорбута оннуга уһу
(Сарахана Куукэнньик):
"ИЬиллигим-таЬыллыгым,
Иҥнэлигим-таҥналыгым!
Эминэ туомуйа ини! 
 Албаннаахай ааттары
Анатаары гынаргыт
Ама алҕас буолуо дуо?
Суо дьэнкэ сураххытын
Чуор сэгэй кулгааххытынан
Истэ ини билгэлээн-!
Үөһээ дойду оҕото,
Куустээх-уохтаах
Кун Эрили диэн '
Албан дьаһах ааттаргын 
Анаатаҕым ини буоллун!
Иһиллигим-таһыллыгым!
Иҥнэлигим-таҥналыгым!
Орто дойду оҕото,
Суо дьэҥкэ сурахайын
Улаан дьадыл аттардаах
Үргүнньүк Баатыр диэн буоллун!
Аллараа дайды оҕото
Алып ини хапсаҕай
Дьиэрбэҥ ини нэҥэрик 
Тыҥырахтаах Дыгыйдаан Бөҕө диэн,
Өлбөт-сүппэт урдук ааты
Иҥэрдэдим буоллун да!
Эчикийэ ини хайа,
Эргиэнигим-урбааныгым!" — диэн,
Ааттарын анаталаан,
Сурахтарын уурталаан баран,
Үөрэн-көтөн үлүмнэһэ,
Аһаан-сиэн сапсырыһа,
Айдаара-куйдаара, 
Аймана-саймана олордулар.
Бу олордохторуна,
Орто дойду уола,
Кэпсэтэ олорон, киэр хайыста,
Аһыы олорон, антах хайыста.
Киирэр хаана киирэн,
Киил мас курдук
Кэдэриччи тартарда;
Уордайар хаана
Уолугунан киирэн, 
Чуор мутук курдук
Чоноччу тартарда
Кэтэҕинэн истиэнэни лигийдэ,

Баһынан баҕананы кырбаата
Үөһээ уоһа өрө сөтөрөччө тарта,
Аллараа сымыһада аллара сылларыччы тарта.
Бу-гынан баран,
Биэбэйдээн иппит
Ийэтин диэки,
Эрэһэлээх үүн тиэрбэһин курдук, 
Эриличчи көрөн олорон,
Угул-сигил тыына,
Утуу-субуу санара олордо
(Орто дойду уола):
"Бууйака! Бууйака!
Хонноххор хордотон ииппит
Хотун ийэбиэт!
Этэр тылым эгэлгэтин
Истэн олор эрэ:
Бу бэйэлээх
Кутур куустэнэн 
Одун уохтанан,
Хаан чаҕаан сэбэрэлэнэн баран,
Халтаҥ ойоҕоспутун халхалыыр
Хара тангас диэни
Ханан да сыһыарына иликпит,
Хара туулээх диэни
Харахтыы иликпит,
Үрүн- түүлээх диэни
Көрө иликпит,
Куустээҕи кытта курэхтэһэн көрөр, 
Бэрди кытта мэккиһэн көрөр
Кэм кэрдии кэллэ быһыылаах;
Тутуһуохха туруктаах,
Харбаһыахха хапсаҕай,
Курэстэһиэххэ сөптөөх,
Барда баайдаах,
Чөкөрө далай чүөмпэлээх
Кими-хайаны билэҕин?
Эҕирийиэм иннинэ этэ тарт,
Чыпчылыйыам бэтэрээтинэ тыллыы оҕус!
Эппэт буоллаххына,
Аҕыс унуоххун ааҕыахпыт,
Тоҕус уҥуоххун кумалыахпыт,
Чэгиэн эккин сэймэхтиэхпит,
Кыа хааҥҥын тоҕуохпут,
Үрдүгүн үс гына үрэйиэхпит,
Анныгын аҕыс гына хайытыахпыт,
Ортоҕун отут гына оломооттуохпут!"

Киһи эрэ буоллар ийэлэрэ киһийдээн,
Соҕотох хараҕын унаарыччы умса көрдө, 
Сойуо тумсун умсары тутунна.
Били орто дойдуга суодуйарыгар,
Аан дайдыга тахсарыгар,
Адалаах ийэтигэр андаҕайбыт
Амырыыннаах андаҕарын санаата,
Суламмыт суо тылын өйдөөтө;
Аһыы олорон, аһаабат буолла,
Саҥара олорон, саҥатыттан матта.
Кууппэҕэлии түһээт, уолаттар:
"Күтүр өстөөх дөксө,
Бэлэмҥэ бэрдимсийэ,
Тобоххо тутуулана олорон,
Икки-үс тылы
Этэн биэрэрэ баҕалаах", — дэстилэр да,
Көхсүн көбүргэччи тэбиэлээн,
Ойоҕоһун тобургаччы охсуолаан бардылар.
Киһи эрэ буоллар,
Үрүн күнэ өлбөөдуйэн,
Маҥан кунэ харааран,
Үөһун тартарбыттыы 
Өрө чолос гына туһээт,
Субугурдук диэн,
Этэ дьиэһийэ,
Саҥара-сахсылла,
Ыллыы-ыЬылла
Олорбута баар этэ 
(Сарахана Куукэнньик):
"Эчикийэ ини, оҕолоор!
Эргиэнигим-урбааныгым,
Иэдээнигим-куодааныгым,
Эминэ ини туомуй! 
Арай, ааспыт куннэргэ,
Адалардаах ийэбэр
Алталардаах кыыс буолан,
Атаахтаан таранныырбар
Кинилэр ини дьон
Киҥир-ханыр кэпсэтэллэрэ:
Аҕыс иилээх-саҕалаах
Аан ийэ ини дойдуга
Айыыһыттаах халлаан
Алын ини өттугэр, 
Иэйиэхситтээх ини халлаан
Истээнигэ энийэтигэр,
Аҕыс ахтар Айыысыт
Аартыктарыгар алаһалаах

Адьына Баай Тойон аҕалаах,
Сэттэ Иэйиэхсит Хотуттар
Кэлэр сирдэригэр дьиэлэрдээх
Эдьинэ Баай Хотун ийэлээх,
Тоҕус үйэ тухары
Тунах ыЬыадынан торолуйбут 
Чугдаан Бухатыыр диэхэйдээн,
Күтүр ини күүстэрдээх,
Барда ини баайдардаах
Урааҥхай муҥутуура,
Киһи ини килбиэннээҕэ
Олорор үһү диэн.
Истиим-билиим диэхэйдээн,
Итинтэн ордук мэлигир.
Ол эрээри, нохойдор,
Уҥуоххут нулдьаҕай, 
 Уостаргыт уоһахтаах,
ол ини киһиэхэҕэ
Утарылаһан да диэн,
Уҥуоххутун урусхаллатыаххыт,
Кыһыл эккитин кырбастатыаххыт,
Ону бэйэҕит билээхтээн1,
Эппэтэҕэ диэйиккитий,
Эргиэнигим-урбааныгым,
Иҥнэлигим-таҥналыгым!" — диэн
Этэрин аҕай кытта, 
Уолаттар ойон туран:
"Ама дуо, доҕоор,
Оттон куустээх эрэ көруҥнээх,
Быһый эрэ быһыылаах,
Аллаах эрэ атахтаах буоллаҕына, —
Аналлаах сорукпут ол буоллаҕа дии!" — дэсиһээт,
Дьиэ оттотун диэки дьирэгэлдьиһэн тиийэннэр,
Эргиллэ хайыһан туран ийэлэрин иннигэр:
"Өлбөт-сүппэт үтүө алгыста
Анаан хаал", — дэһэ турдулар. 
Онуоха ийэлэрэ
Соҕотох атаҕынан суоҕас гына тура туһээт,
Түөһун тылытттан өтүрү үүнэн тахсыбыт
Соҕотох куорай дапсыыр илиитинэн
Уолаттарын оройдорунан
Үс төгүл куйуурдуу,
Төгүрүччү охсон баран
Саманнык диэн саҥалаах буола турбута 
(Сарахана Куукэнньик):
"Иһиллигим-таһыллыгым!
Иэдээнигим-куудааныгым!

Тоҕус ини кулугулаах
Дордооннордоох суолларгыт 
Очуругар одустарыман1! 
Аҕыс ини харадалаах 
Аартык ини хатыҥҥыт 
Саргыларын саһыарбатын! 
Охтоохтортон охтуман, 
Саалаахтартан самныман1, 
Куустээхтэртэн будуруйумэн-; 

Кыһыл хааҥҥа кырааскаланын1,
Субай хааҥҥа суунаҕалаан1, 
Чэгиэн этинэн эмсэхтэнин1, 
Нохтоллоох тойон сурэх диэн 
Тутум сиргэ чугуруйан, 
Толло сылдьар буолаайаҕыт! 
Хайдахтардаах хара быар диэн 
Харыс сири халбарыйан 
Харааста сылдьар буолаайаҕыт! 
Чиркэлдьийэр сис үөһэ диэхэйдээн, 
Чиэппэр сири чинэрийэн,
Тэһииркии турар буолаайаҕыт! 
Өрөөбүт-түспүт сирдэриккит 
Өлөн-сутэн иһиэхтинэр, 
Хоммут-олорбут сирдэргит 
Хоронон-баранан барыахтын, 
Сыппыт-сынньаммыт сирдэргит 
Сытыйан-ымыйан иһиэхтин! 
Айыы аймаҕа диэхэйдээн 
Амньырайар буолаайаҕыт, 
Урааҥхай ини ууһа диэн
Уйадыйар буолаайаҕыт, 
Киһи бииһэ диэхэйдээн 
Кэриэстээхтии сылдьаайаҕыт! 
Барыҥныыры баратын1, 
Сүөдэҥниири сутэриҥ, 
Бэриҥниири мэлитин! 
Эргиллэн кэлиигитигэр, 
Биэс тарбах биэриитинэн 
Биэрээхтиэххит буоллаҕа; 
Уон тарбах уунуутунан
Уунаахтыаххыт буоллаҕа! 
Быдан-быдан дьылларга 
Быралыччы бырастыыкай! 
Эчикийэ-эчикийэ, 
Эргиэнигим-урбааныгым!" 
"Ийэбит барахсан 
Үтүө алгыһын алҕаата", — диэн,
Үөрэн көтөн,

Өрөйөн – чөрөйөн

Таһырдьа саба сырсан тахсан иһэн,

Орто дойду уола

Улан дьаҕыл аттаах

Ургунньук батыр

Эргиллэ хайыһан туран,

Тыҥырахтаах Дыгыйдаан Бөҕө

Тойон убайыгар

Субу курдук диэн

Ытыыстаах сыҥааҕын ыыра,

Күлүүстээх сыҥааҕын төлөрүтэ

Аман өһүн амалыйа турбуттааҕа




